Hele seks mål scorede Frederikshavn White Hawks på udebane mod Hvidovre.

Tirsdag aften blev der spillet en enkelt kamp i Metal Ligaen. Det var Frederikshavn White Hawks, som på udebane skulle op mod Hvidovre. Og det var top mod bund, der mødtes på isen. Frederikshavn indtog inden kampen tabellens andenplads, mens Hvidovre lå næstsidst. Til trods for favoritværdigheden var det frederikshavneren, der indkasserede kampens første mål. Det var hjemmeholdets Joonas Riekkinen, der efter bare 52 sekunders spil i anden periode kunne bringe sit hold i front. Ti minutter senere fik Christian Mieritz udlignet sjællændernes føring og det satte gang i en mindre mållavine. Tre minutter senere kunne Gorm Topholt bringe White Hawks foran for første gang i kampen. Og med to hurtige scoringer af henholdsvis Jens Henrik Tonjum og Dale Mitchel, var Frederikshavn pludselig foran 1-4. En stilling der holdt perioen ud. I tredje periode kunne Dale Mitchell score for anden gang. Det gjorde han efter blot 24 sekunders spil. Kristian Jensen nåede også på scoringstavlen for White Hawks. Han scorede nemlig til kampens resultat 1-6, med ti minutter igen. Frederikshavn ligger fortsat nummer to i ligaen, men er nu kun bagefter Rungsted på førstepladsen med et enkelt point.